PATVIRTINTA

LTOK generalinis direktorius 2025m. kovo d.

Potvarkiu Nr.

# PROGRAMOS „OLIMPINĖ KARTA“: PROJEKTO KONKURSO TVARKOS APRAŠAS

**BENDROSIOS NUOSTATOS**

1. Programos „Olimpinė karta“ Olimpinio projekto konkurso veiklų finansavimui organizavimo ir lėšų skyrimo tvarkos aprašas (toliau – Aprašas) nustato olimpinio ugdymo projektų paraiškų ruošimo, teikimo, vertinimo, lėšų skyrimo, projektų įgyvendinimo ir ataskaitų teikimo tvarką.
2. Programos „Olimpinė karta“ Olimpinio projekto konkurso (toliau – Konkursas) organizavimo tikslas – vaikams ir jaunimui per fiziškai aktyvias veiklas diegti olimpines vertybes ir principus.
3. Konkurso uždaviniai:
	1. skatinti vaikus ir jaunimą būti fiziškai aktyviais;
	2. suteikti vaikams ir jaunimui žinių apie olimpinį judėjimą ir sudaryti sąlygas praktiškai pritaikyti įgytas žinias;
	3. suteikti vaikams ir jaunimui galimybę dalyvauti neformaliose fizinio aktyvumo veiklose;
	4. ugdyti vaikų ir jaunimo supratimą, pagarbą ir toleranciją visiems žmonėms nepaisant žmonių galios ar negalios, tikėjimo, rasės, amžiaus ar lyties;
	5. vykdyti sportinę, šviečiamąją, kultūrinę veiklą formuojant visapusišką asmenybę.
4. Konkursas organizuojamas 2025 m. balandžio – gegužės mėnesiais.
5. Finansuoti projektai įgyvendinami 2025 m. nuo gegužės 21 d. iki gruodžio 21 d.
6. Konkurso dalyviai yra suskirstyti į dvi grupes: ikimokyklinio ugdymo įstaigas ir bendrojo ugdymo mokyklas.

# PARAIŠKŲ KONKURSUI TEIKIMO TVARKA

1. Įstaiga gali dalyvauti konkurse iki 2025 m. gegužės 6 d. užpildydama paraiškos formą.

Paraiškos forma yra šioje nuorodoje: <https://forms.office.com/r/wAskqU4x7p>

1. Konkursui paraiškas gali teikti tik programos ,,Olimpinė karta“ pripažintos narės
2. Viena įstaiga gali pateikti tik vieną paraišką.

# PARAIŠKŲ PRIĖMIMAS IR LĖŠŲ SKYRIMAS

1. Pateiktus projektus vertina LTOK Olimpinio švietimo direkcija.
2. LTOK Olimpinio švietimo direkcija, vertindama paraiškas, atsižvelgia į šiuos kriterijus:
	1. paraiškos teikėjas pagrindžia galimybes įgyvendinti projektą paraiškoje nurodytais terminais ir sąlygomis;
	2. pateiktas projektas savo veikla remiasi olimpinėmis vertybėmis (pagarba, draugystė ir tobulėjimu) ir / arba olimpizmo ugdymo temomis (pastangomis pelnytas džiaugsmas; kilnus elgesys; pagarba gyvenime; tobulumo siekimas; kūno, valios ir proto darna); 2025 m. pagrindiniai akcentai: Fizinis raštingumas, Olimpinės žaidynės.
	3. paraiškos teikėjas nurodo, kaip projekto veiklomis bus skatinamas fizinis aktyvumas ir fizinis raštingumas;
	4. paraiškos teikėjas nurodo, kaip į projekto idėjos formulavimą buvo įtraukta įstaigos bendruomenė, mokiniai ar ugdytiniai, tėvai, socialiniai partneriai.
	5. Įgyvendindami projekto veiklas, paraiškos teikėjai skiria didelį dėmesį kilniam elgesiui veiklų ar varžybų metu. Jeigu yra skiriami apdovanojimai, vienas iš jų skiriamas už kilnų elgesį.
3. Lietuvos tautinis olimpinis komitetas iki 2025 m. gegužės 20 d. įsipareigoja informuoti pareiškėjus apie konkurso rezultatus, o pareiškėjai ne vėliau kaip iki 2025 m. gegužės 30 d. elektroniniu paštu patvirtina apie projekto vykdymą.
4. Finansines operacijas su konkursą laimėjusiomis ugdymo įstaigomis administruoja Lietuvos tautinis olimpinis komitetas.
5. Vieno projekto įgyvendinimui gali būti skiriama ne daugiau 500 eurų piniginis prizas.
6. Ataskaita įgyvendinus projektą pateikiama, užpildant žemiau nurodytą formą, iki 2026 m. sausio 21 d.: <https://forms.office.com/r/90071B2F7k>

# BAIGIAMOSIOS NUOSTATOS

1. Projekto vykdymui skirtos lėšos naudojamos pagal paraiškoje nurodytą sąmatą.
2. LTOK Olimpinio švietimo direkcija turi teisę nevertinti paraiškų, jeigu:
	1. paraiška neatitinka konkurso tikslo ir uždavinių;
	2. paraiška pateikta pasibaigus terminui;
	3. paraiškoje trūksta prašomos informacijos;
3. Projekto organizatoriai pasilieka teisę bet kuriuo metu keisti projekto nuostatas.